Z á p i s n i c a

**zo zasadnutia OZ Hlboké nad Váhom, konaného dňa 10.11.2021 na Obecnom úrade Hlboké nad Váhom**

# Prítomní:

# Mgr. Karina Holešová

Mgr. Ján Ciesarík

Jozef Michalík

Rudolf Remeš

Ing. Jozef Sikel

PaedDr. Mária Konečná

Mgr. Petra Pavlíková

Anton Blaško

1. Zasadnutie obecného zastupiteľstva starostka obce zvolala v zmysle zákona č.369/1990 Zb. o obecnom zriadení v znení neskorších predpisov.

Prítomní boli všetci poslanci, čím bolo obecné zastupiteľstvo uznášaniaschopné.

Program bol jednohlasne schválený.

**Obecné zastupiteľstvo prijíma uznesenie č. 40/2021**

2. Určenie zapisovateľky a overovateľov zápisnice:

Zapisovateľka: Suchomelová

Overovatelia zápisnice: Michalík, Mgr. Pavlíková

Zapisovateľka aj overovatelia zápisnice boli jednohlasne schválení.

**Obecné zastupiteľstvo prijíma uznesenie č. 41/2021**

3. Voľba NK, MK a VK:

Predseda návrhovej komisie : Ciesarík,

Členovia návrhovej komisie : PaedDr. Konečná, Mgr. Pavlíková

Predseda mandátovej komisie : Blaško

Členovia mandátovej komisie : Remeš, PaedDr.Konečná

Predseda volebnej komisie : Michalík

Členovia volebnej komisie : Ing. Sikel, Mgr. Pavlíková

NK,MK a VK jednohlasne schválené.

**Obecné zastupiteľstvo prijíma uznesenie č. 42/2021**

4. Rekonštrukcia miestnej komunikácie.

Starostka predložila poslancom približnú cenovú ponuku na rekonštrukciu miestnej komunikácie, jednalo by sa o úsek od p. Zadubana po Maračka .

Poslanci navrhli, aby sa cesta opravila až po p. Mičúcha.

Poslanci riešili, či sa cesta bude opravovať postupne po častiach z vlastných zdrojov alebo naraz a čiastočne rekonštrukciu financovať úverom.

5. Rekonštrukcia kultúrneho domu a obecného úradu.

Starostka informovala o prebiehajúcej rekonštrukcii kultúrneho domu a obecného úradu. Pri rekonštrukcii sa vyskytli nepredvídané výdavky a to prekládka vedení káblovej televízie so stožiarom, kúrenie, skrinky na elektriku, náklady na stavebný dozor. Taktiež bude potrebné uhradiť 5 % spoluúčasť na financovaní projektu, čo spolu s neoprávnenými výdavkami činí cca 35 000,00 EUR.

Na základe poskytnutých informácií poslanci zvážili možnosť zobratia úveru vo výške 100 000,00 EUR. Z úveru by sa financovali neoprávnené výdavky a spoluúčasť rekonštrukcie kultúrneho domu a obecného úradu a čiastočné financovanie rekonštrukcie miestnej komunikácie od p. Zadubana po p. Mičúcha .

Kontrolórka upozornila na zvyšujúcu sa zadlženosť obce. Starostka uviedla nutnosť šetrenia výdavkov. Po dôkladnom zvážení priestor na zníženie výdavkov vidí v znížení stavu pracovníkov na obecnom úrade a v materskej škole. Ušetrené mzdové prostriedky by sa použili na nevyhnutný chod obce.

Hlasovanie za prijatie investičného úveru vo výške 100 000,00 EUR:

Poslanci jednohlasne odsúhlasili prijatie úveru.

**Obecné zastupiteľstvo prijíma uznesenie č. 43/2021**

**6 Zriadenie vecného bremena na majetku obce**

Starostka informovala o žiadosti ORANGE Slovensko, a.s. na zriadenie vecného bremena za jednorazovú odplatu.

Poslanci žiadajú zapracovať do dohody nasledovné body:

- v prípade realizácie stavebných prác alebo úprav zo strany obce je spoločnosť ORANGE Slovensko, a.s. povinná dané vedenie preložiť

- Spoločnosť ORANGE Slovensko a.s. po ukončení prác upraví pozemky do pôvodného stavu, ktoré zástupca obce skontroluje.

Jednorazová odplata v sume 5 000,00 EUR.

Obecné zastupiteľstvo v Hlbokom nad Váhom **schvaľuje** zriadenie vecného bremena ako prípad hodný osobitného zreteľa *z dôvodu verejného záujmu* na pozemkoch, ktoré sú vo výlučnom vlastníctve obce Hlboké nad Váhom:

* C-KN, parc. č. 766 zastavané plochy a nádvoria v k.ú. Hlboké nad Váhom, obec Hlboké nad Váhom, okres Bytča, zapísaný na LV č. 605 Okresným úradom, odbor katastrálny Bytča,
* C-KN, parc.č. 2873/1, 2873/2, 2873/4 zastavané plochy a nádvoria v k.ú. Hlboké nad Váhom, obec Hlboké nad Váhom, okres Bytča, zapísaný na LV č1881Okresným úradom, odbor katastrálny Bytča,

v prospech spoločnosti Orange Slovensko, a.s. , so sídlom Metodova 8, 821 08 Bratislava

Vecné bremeno spočíva v povinnosti obce Hlboké nad Váhom ako povinného z vecného bremena strpieť na uvedených pozemkoch:

- zriadenie a prevádzkovanie verejnej siete a stavanie ich vedenia,

- vstupovanie na pozemky v súvislosti so zriaďovaním, prevádzkovaním, opravami a údržbou vedení,

- vykonávanie nevyhnutných úprav pôdy a jej porastu, najmä odstraňovanie a okliesňovanie stromov a iných porastov ohrozujúcich bezpečnosť a spoľahlivosť vedenia, ak to po predchádzajúcej výzve neurobil vlastník alebo užívateľ pozemku.

Vecné bremeno bude zriadené na dobu neurčitú a odplatne, za jednorazovú odplatu v sume 5 000,00 eur ( slovom päťtisíc eur).

Hlasovanie: poslanci návrh jednohlasne odsúhlasili .

**Obecné zastupiteľstvo prijíma uznesenie č. 44/2021.**

7. Rôzne

Neboli žiadne pripomienky

8. Interpelácia starostky

Nebola vznesená žiadna interpelácia.

Starostka ukončila zasadanie OZ a poďakovala prítomným za účasť.

starostka obce I. overovateľ II. overovateľ

Mgr. Karina Holešová Jozef Michalík Mgr. Petra Pavlíková